Alþingismenn eru á faraldsfæti þessa vikuna og sækja fundi og þing víða um heim . Alls verða 11 alþingismenn á fundum erlendis . Fundur forsætisnefndar Norðurlandaráðs er haldinn í Noregi dagana 9. - 10. desember . Þátttakendur eru Oddný G. Harðardóttir , Silja Dögg Gunnarsdóttir , Steinunn Þóra Árnadóttir og Helgi Þorsteinsson starfsmaður skrifstofu Alþingis . Fundur IPU , loftslagsráðstefna Sameinuðu þjóðanna , fer fram í Madrid dagana 9. - 12. desember . Þátttakendur eru Guðmundur Andri Thorsson , Kolbeinn Óttarsson Proppé , Sigmundur Davíð Gunnlaugsson , Sigríður Á. Andersen og Arna Gerður Bang starfsmaður skrifstofu Alþingis . Kolbeinn Proppé sækir ennfremur loftslagsráðstefnu SÞ í Madríd ( Norðurlandaráð ) 10. - 12. desember . Fundur laga - og mannréttindanefndar Evrópuráðsþingsins verður haldinn í París 10. - 11. desember . Þórhildur Sunna Ævarsdóttir sækir fundinn . Þórhildur Sunna og Rósa Björk Brynjólfsdóttir sækja svo fund framkvæmdastjórnar Evrópuráðsþingsins í París 13. desember . Fundur þingmannanefndar um norðurskautsmál verður haldinn í New York og Washington 9. - 11. desember . Ari Trausti Guðmundsson situr fundinn . Loks situr Þorgerður K. Gunnarsdóttir ráðstefnu NATO-þingsins 9. - 11. desember í Washington . Fimm varamenn hafa tekið sæti á Alþingi fyrir þá þingmenn sem eru í útlöndum . sisi@mbl.is